Tervetuloa katsomaan Katselkaa Herran tekoja -ohjelmasarjaa.
Sarja kertoo Herramme ihmeellisistä teoista.
Erään kerran näin unen metsälammesta, -
jonka tiedostin olevan aika syrjässä metsässä.
Sinne oli matkaa useampi kilometri.
Siellä lähellä ei ollut taloja.
Näin unta, että lammella oli mies.
Niin lähdimme perheenä retkelle. Kävelimme tuolle lammelle.
Kun pääsimme lammelle, sinne tuli eräs mies.
Emme tunteneet miestä, mutta puhuimme hänelle Jeesuksesta.
Emme nähneet muuta. Emme tienneet, miten se vaikutti, -
mutta iloitsimme ihmeestä, että näin tapahtui.
On ihmeellistä, että syrjäiselle lammelle tuli samaan aikaan muita.
Ympäristössä on paljon lampia ja metsää, vain vähän ihmisiä.
Jumala kutsuu meitä työhönsä. Kerran näin sellaisen unen, -
että olin pohjoisessa metsäjärven rannalla.
Keräsimme sieltä järvestä paljon kalaa.
Kasasimme ne pressun päälle rannalle.
Sitten meille sanottiin sanat: "Jättäkää ne siihen, -
joku toinen tulee ja jatkaa tästä." Se oli ihmeellinen uni.
Ymmärsimme, että tehtävämme on tehdä vain oma osuutemme.
Me keräämme kalaa, ja toiset jatkavat siitä.
Näin on Jumalan suunnitelma elämässämme.
Tämä ei ollut vielä tässä, -
vaan menimme oikeasti käymään sen järven lähellä erään henkilön luona.
Tapasimme siellä naisen, joka asui lähellä. Hän sanoi: -
"Täytyy kohta lähteä käymään siellä sen järven rannalla.
Joku on jättänyt sinne kalaa. Menen hakemaan ne."
Ihmeellistä. Jumala vahvisti todellisella asialla meille sen, -
että tuolla järvellä toimittiin näin.
Niin hän haki kalat.
Uskoimme, että tehtävämme, työmme tulee täydelleen tehdyksi, -
vaikka emme pysty kaikkea tekemään. Vain osan Jumalan suunnitelmasta.
Tulee tehdä oma tehtävä. Emme voi tehdä kaikkea.
Minua on siunannut, kun olen tavannut sisaren tai veljen, -
joka on palvellut tehtävässä, jota en kykene tekemään.
En voi, kerkiä tai pysty tekemään.
Tärkeää on, että kysymme Jumalalta.
Jumalan tuomioistuimen edessä olisimme hyvin toisenlaisia -
monissa asioissa, mitä maanpäällä olemme, kun kyselemme ihmisiltä.
Saatamme ihmisten edessä ajatella, että näin saa tehdä ja näin ei.
Meidän tulisi sen sijaan kysyä Jumalalta, kuinka tulee tehdä, -
miten voimme tehdä, mitä emme voi tehdä ja ei tule tehdä.
Tämän ajatuksen haluaisin laittaa jokaisen mieleen, -
kun tulee hetki ja ajatus, ettei tätä voi tehdä. Näin ei voi tehdä.
Ehkä voikin. Kun olet Jumalan tuomioistuimen edessä, -
koska sinä oikeasti olet. Jumala valvoo kaikkea.
Teet toisenlaisia ratkaisuja, kun näet Jumalan ensisijaisesti, -
etkä ihmisiä. Valitset toisenlaisia valintoja ja sanoja.
Mietit, että näin ajattelisin itse, mutta Jumala ei ajattelekaan näin.
Jumalan Sana avaa meille Jumalan ajatuksia, -
miten Hän ajattelee. Ja tässä kohden on hyvä ymmärtää, -
että Jumala tahtoo sinun tekevän asioita, -
joita ihmiset eivät tahdo sinun tekevän.
Kysele Jumalalta sitä.
Matt. 25:23: -
"Hänen herransa sanoi hänelle: 'Hyvä on, sinä hyvä ja uskollinen palvelija.
Vähässä sinä olet ollut uskollinen, minä panen sinut paljon haltijaksi.
Mene herrasi iloon.'"
Tämä Herran palvelija, josta tässä kerrotaan, oli vähässä uskollinen.
Hän teki sen, mitä Herra oli häneltä odottanut.
Hän oli ensisijaisesti Herran palvelija ja kysyi kaikkea Herralta.
Hänelle sanottiin: "Hyvä on. Vähässä sinä olet ollut uskollinen.
Minä panen sinut paljon haltijaksi."
Luen vielä 2. Tess. 3:3: -
"Mutta Herra on uskollinen, -
ja hän on vahvistava teitä ja varjeleva teidät pahasta."
Kun Herran kanssa kuljemme, Hän on uskollinen.
Sinä voit myös olla uskollinen Hänelle. Hän on ehdottomasti uskollinen.
Hän ei voi kieltää itseänsä. Hän on sitä, mitä Hän on.
Jumala on Kaikkivaltias, mutta kaikkivaltius ei tarkoita sitä, -
että Hän on mitä tahansa. Vaan Hän on sitä, -
mitä Hän on sanonut Sanassaan, uskollinen.
Kaikkivaltias ei voi olla uskoton.
Hän sitonut itsensä omaan Sanaansa, Hän on uskollinen.
On ihmeellistä, että Jumala on sellainen. Hän on Kaikkivaltias, -
mutta jotain Hän ei silti ole, sillä Hän on jotain toista.
Hän vahvistavaa teitä ja varjelee teidät kaikesta pahasta.
Teidän ei tarvitse pelätä. Meidän ei tarvitse pelätä mitään pahaa, -
kun me Hänen kanssaan kuljemme.
Hän on varjeleva meidät kaikesta pahasta, Hän on hyvä.
Ole siunattu siinä, missä sinä olet. Ole uskollinen Herralle.
Voi, kun saisimme olla kerran näitä uskollisia palvelijoita taivaassa, -
joille Herra sanoo: "Vähässä sinä olet ollut uskollinen.
Minä panen sinut paljon haltijaksi." Mene Herrasi iloon. Aamen.
Raamattu lupaa monessa kohdassa: "Minä tulen."
Jeesus sanoo, ilmaisee tulevansa. Hän lähettää Pyhän Hengen.
Hän tulee takaisin noutamaan omiansa täältä.
Hän tulee Kuninkaana. Joh. 14:26: -
"Mutta Puolustaja, Pyhä Henki, jonka Isä on lähettävä minun nimessäni, -
hän opettaa teille kaikki ja muistuttaa teitä kaikesta, -
minkä minä olen teille sanonut."
Pyhä Henki tulee. Hän on puolustava meitä.
Rukoillaan, että Jumala valtaisi meidän olemukset Pyhällä Hengellänsä.
Kiitos Herralle.
Näin näyssä tyhjän kupin ja -
koin, että ilman Jumalaa olemme tyhjiä astioita.
Olisin halunnut luetella joitain ihmeitä ja kiitosaiheita, -
joita on tullut tämänkin ohjelmasarjan kautta.
On paljon sellaisia kiitosaiheita. Paljon on rukousaiheita.
Mutta nyt yksi tulee mieleen. Kun tehtiin, voiko sanoa, tätä kautta.
Tällä kertaa, kun tulimme kuvauksiin, -
oli Aki valmistellut omat ohjelmansa omalla tahollaan.
Olin valmistellut joitakin, joita Jumala oli sydämelleni laskenut.
Kun sitten kokoonnuimme yhteen -
katsomaan missä järjestyksessä ja mitä nimikkeitä annetaan, -
niin tuntui, että Jumala oli puhunut samoista asioista meille.
Melkein samassa järjestyksessä. Oli siunattua kokea ja huomata, -
että Jumala on kanssamme.
Hän haluaa näistä asioista jollekin tai joillekin puhua.
Se on ihan mittaamattoman, vertaamattoman arvokasta -
nähdä, että Jumala on tässä vaikuttamassa ja työstämässä.
Haluan jotenkin tuoda myös TV7:n teidän rukouksiinne.
Pyydän teidän esirukouksianne ja tukea.
Tässä on kuitenkin tavoitteena sytyttää uskoa.
Sydämen sisältö ratkaisee. Sydämeen tuoda arvokkainta sisältöä.
TV7:n perustaja Martti Ojares toivoo, -
että kaikkien ohjelmien kautta saisi tulla rukousvastauksia.
Saisimme kuulla, että ihmisiä on pelastunut ja parantunut.
Sitä me kaikki haluamme. Haluamme kuulla sitä, -
että ihmiset löytävät Jeesuksen pelastajanaan ja parantajanaan.
Ja läheisenä. Armollisena kuin mitä Herra on.
Toivon, että puhutte hyvää TV7:stä. Kertokaa näistä ohjelmista.
Kertokaa TV7:stä muille. Siunatkaa erityisesti.
Täällä tarvitaan rukoustanne ja tukeanne kaikin mahdollisin tavoin.
Olemme etuoikeutettuja Suomessa, että meillä on kristillinen tv-kanava.
Saamme näin vapaasti puhua Jeesuksesta tässä maassa.
Se on suuri etuoikeus, jota emme osaa valitettavasti arvostaa -
ennen kuin, jos menettäisimme sen.
Siunatkaa ja rukoilkaa TV7 henkilökunnan puolesta erityisesti.
Jeesus johdattakoon meitä kaikissa puheissa ja sanoissa.
Herra johdattakoon Pyhän Hengen kautta, että saisimme kohdata -
oikeat ihmiset oikeaan aikaan. Tuoda heille oikeita sanoja.
Jumala hallitsee kaiken täydellisesti.
Rukoillaan vielä yhdessä tässä.
Herra, pyydämme, että Sinä valtaat olemuksemme Pyhällä Hengellä.
Ilman Sinua olemme niin tyhjiä. Olemme kuin tyhjä aukko, -
joka kaipaa, että Sinä ilmestyt. Sinussa on kaikki täyteys.
Koko luomakunta odottaa Sinua. Samalla tavalla meillä on harras -
kaipaus nähdä Sinun tekojasi ja ilmestymistäsi.
Isä vaikuta Sinä lähipiirissämme ja vaikuta katsojien elämässä.
Herra vaikuta siunaavaa asennetta lähimmäisiä kohtaan.
Vaikuta Herra kaikissa kysymyksissä lähimmäisten kanssa -
tai jopa srk:ssa ihmissuhteissa.
Vaikuta Herra rakkauttasi ja armollisuuttasi.
Isä, pystyt ratkaisemaan sellaiset asiat, mitkä meille ovat vaikeita -
tai jopa mahdottomia. Kiitos Herra Jeesus valtasuuruudestasi.
Jeesus auta. Jeesus siunaa.
Katsellaan Herran tekoja.
Tekstitys: Satu Patovaara